Danske mænds sædkvalitet

Der er forskellige undersøgelser og vurderinger af danske mænds sædkvalitet. Forskere fra Rigshospitalets Klinik for Vækst og Reproduktion har siden 1996 årligt fulgt sædkvaliteten hos unge danske mænd.

6.000 mænd er undersøgt, og af dem havde kun lidt over 20 procent en optimal sædkvalitet, vurderet ud fra antallet af sædceller, sædcellernes bevægelighed og deres udseende. Dette er et markant lavere niveau end sædkvaliteten hos danske mænd undersøgt i 1940’erne.

Sammenlignet med de øvrige europæiske lande ligger sædkvaliteten blandt danske mænd i den dårlige ende.